נאור ציון

נאור ציון (נולד ב-10 בפברואר 1972) הוא סטנדאפיסט, תסריטאי, שחקן, במאי וקומיקאי ישראלי. ציון ידוע בעיקר בזכות הסדרה הקומית "החברים של נאור", אותה יצר, כתב, ביים וכיכב בה בתפקיד עצמו. ציון נולד וגדל ברמת השרון למשפחה ממוצא פרסי. כשהיה ציון בן 8, נפטר אביו. במהלך נעוריו היה חניך בתנועת הנוער המחנות העולים, הצטיין בכדורסל ושיחק בקבוצת הנוער א.ס. רמת השרון ובשנת 1991 כאשר היה בן 19, החל ציון להופיע במרתוני סטנד-אפ בתיאטרון בית ליסין. בשנת 1993, מיד לאחר שירותו הצבאי, פרץ ציון לראשונה לתודעת הקהל, כאשר הופיע בפינת הסטנד-אפ בתוכנית הבידור של דודו טופז "סופשבוע" ששודרה בערוץ 1. בתוכנית זו זכה לחשיפה משמעותית הראשונה שלו. ב-1994 השתתף בתוכנית ההומור "נפלו על הראש" בערוץ 2. ובאותה שנה החל להופיע במופע סטנד-אפ ברחבי ישראל אשר שילב סטנד-אפ, מערכונים, ואינטראקציה עם הקהל והתמקד בבדיחות על סיטואציות ישראליות, על "ערסים", על המצב החברתי-מדיני בישראל, זוגיות ועוד. במשך שנים רבות נהג ציון לדבב במהלך המופע שלו פרק מהסדרה המצוירת פינוקיו בצורה סאטירית. המופע הוצג במשך 7 שנים. בשנת 2001 יצא ציון במופע בידור חדש ששילב קטעי וידאו ומופע אינטראקטיבי שהוצגו על גבי מסך ענק. ב-2005 הוציא לשוק כותר DVD אשר הכיל קטעים נבחרים ממופע הסטנדאפ שלו. בשנים 2006–2011 שודרו בערוץ 10 שלוש העונות הראשונות של קומדיית המצבים שציון יצר, כתב, ביים ואף כיכב בה בתפקיד הראשי, "החברים של נאור". הסדרה זכתה לנתוני הצפייה הגבוהים ביותר לסדרה מתוסרטת בתולדות ערוץ 10. שידור העונה האחרונה של הסדרה החל בפברואר 2017. ב-2014 שודרה קומדיית המצבים "עממיות", אותה יצר, כתב וביים. ב-2015 שודרה בערוץ 10 הסדרה "איט אנד ראן", במסגרתה ציון מבקר במסעדות ומסלולי ריצה ברחבי העולם. ב-2018, נמכרו הזכויות להפקת "עממיות" לחברת התוכן ההודית applause entertainment, שצילמה 12 פרקים לעונה הראשונה של הסדרה, תוך השקעה של מיליון דולר לפרק. הסדרה הייתה צפויה לעלות לאוויר בהודו במהלך שנת 2019. ב-2019 החל ציון בהליך משפטי כנגד שידורי קשת וכנגד הפקת התוכנית "2025". בסרטון שהעלה לרשת, שצבר מאות אלפי צפיות, הציג ציון מוטיבים רבים שהועתקו מפורמט שכתב "?how much can you make", אותו הציג לבכירים בקשת כשנה וחצי לפני עליית התוכנית לאוויר. ב-2021 יצר את סדרת הרשת "האחים חרירה 2" בהשתתפות יגאל עדיקא, אורי גבריאל, בינו גבסו, רון נשר ואמיר חצרוני. בשנת 2000 תקף עובדת בדוכן קרפים לאחר שהגישה לו קרפ שלא לשביעות רצונו בכך שזרק עליה חפצים שפגעו בה. הוא נידון ל-120 שעות לתועלת הציבור ולתשלום פיצויים למותקפת. בשנת 2003 תקף צלם עיתונות לאחר שזה הבזיק עם פלאש בפניו במהלך אירוע יחסי ציבור. בתחקיר "וואלה!" ב-2016 עלו טענות מצד אנשי צוות שעבדו עמו על התנהגות אלימה. במרץ 2017, סיפרה השחקנית מיכל ויצמן בריאיון ל"ידיעות אחרונות" על בן זוג מפורסם ואלים שהיה לה בצעירותה מבלי לחשוף את שמו. כמה ימים לאחר מכן חשף ציון בריאיון ל"ידיעות אחרונות" שמדובר בו, וטען שאלו שקרים ומעולם לא הרים עליה יד. ב-12 במרץ 2018 הוא עוכב לחקירה בחשד שהכה אדם בקניון רמת אביב, לאחר שלדברי ציון, המתלונן קילל אותו, ב-21 בדצמבר 2020 ציון הודה במסגרת עסקת טיעון והורשע בתקיפה. הוא נדון ל-150 שעות עבודות לתועלת הציבור, מאסר על תנאי של שלושה חודשים ותשלום פיצויים בסך עשרת אלפים ש"ח לאדם שאותו תקף. מדיה וקבצים בנושא נאור ציון בוויקישיתוף נאור ציון, ברשת החברתית אינסטגרם נאור ציון, ברשת החברתית טיקטוק נאור ציון, סרטונים בערוץ היוטיוב נאור ציון, במיזם "אישים" לתיעוד היצירה הישראלית נאור ציון, במסד הנתונים הקולנועיים IMDb (באנגלית) הדס בשן, שליט נאור, באתר ynet, 6 באפריל 2011 ירון רוולסצ'י, ‏עממי: צפו בברלד עושה את נאור ציון, באתר ‏מאקו‏, 12 בפברואר 2014 יריב פלג, המופע של נאור ציון: לא נאור, באתר mynet (כפי שנשמר בארכיון האינטרנט), 21 ביולי 2014 טל אסבט‏, עובדים על נאור ציון: "בן אדם אלים, נרקיסיסט ומגלומן", באתר וואלה, 29 באוגוסט 2016 גבי בר־חיים, אני לא אלים, אבל אני אדם שיגן על עצמו בכל העוצמה, באתר "ידיעות אחרונות", 28 בפברואר 2017 דוד טברסקי, ‏תנועת המחנות העולים חוגגת תשעים שנים להקמתה, באתר דבר העובדים בארץ ישראל, 24 בנובמבר 2016 איתי שטרן, הסדרה הישראלית "עממיות" נמכרה לחברה הודית שתפיק לה גרסה מקומית, באתר הארץ, 3 בדצמבר 2018 נאור ציון נגד "2025" של קשת: "העתקת קוף אחד לאחד", באתר ynet, 4 במרץ 2019 נאור ציון, האחים חרירה 2, באתר youtube, ‏20 באוקטובר 2021 צבי בראל, נאור ציון יפצה צעירה שתקף בדוכן קרפים, באתר וואלה!, 9 בדצמבר 2003 יניב חלילי, רוצה להצחיק את אמריקה, באתר ynet, 3 בספטמבר 2003 טל אסבט‏, עובדים על נאור ציון: "בן אדם אלים, נרקיסיסט ומגלומן", באתר וואלה, 29 באוגוסט 2016 רז שכניק וגבי בר-חיים, נאור ציון מגיב למיכל הקטנה: "זה שקר, מעולם לא הרמתי עליה יד", באתר ynet, 5 באפריל 2017 אלי סניור, איתי בלומנטל ורן בוקר, נאור ציון חשוד שהכה אדם באגרוף:"הוא קילל אותי", באתר ynet, 12 במרץ 2018 דורון הרמן, דחיפות ואגרוף: תיעוד בלעדי - נאור ציון מכה את הצעיר בקניון, באתר חדשות 13 (לשעבר ערוץ עשר), 14 במרץ 2018 אבי כהן, הסדר טיעון: נאור ציון הורשע בתקיפה, באתר ישראל היום, 21 בדצמבר 2021 סיון חילאי, גלעד מורג, נאור ציון תקף באגרוף ונשלח למאסר על תנאי: "צריך לשים גבולות לפרובוקטורים", באתר ynet, 8 בדצמבר 2021